કાળાં નાણાં પર નરેન્દ્ર મોદી સરકારના સર્જિકલ સ્ટ્રાઈકના પગલાંની અસરથી હજુ વિપક્ષી નેતાઓને કળ વળી નથી. દિલ્હીના મુખ્યપ્રધાન અરવિંદ કેજરીવાલ પાંચ દિવસ પછી વડા પ્રધાનને ભૂલ કબૂલ કરીને પાંચસો અને હજારની નોટો રદ કરવાના નિર્ણયને પાછો ખેંચી લેવાની અપીલ કરે ત્યારે તેઓ તેમની જાતને બાલિશ અને હાસ્યાસ્પદ પુરવાર કરે છે. આ નિર્ણયના અમલમાં સરકાર કેટલી આગળ વધી ગઈ છે અને સામાન્ય નાગરિક તકલીફો વેઠવા છતાં સરકારના સમર્થનમાં અભિપ્રાય આપે છે તેનાથી તેઓ અજાણ હોઈ શકે!? મોદી તેમના નિર્ણયોમાં કેટલા મક્કમ હોય છે તેનું આકલન કરવામાં મોટા ભાગના રાજકીય નેતાઓ નિષ્ફળ નિવડ્યા છે, તેનું આ ઉદાહરણ છે.